Arch Enemy

Οι **Arch Enemy** είναι σουηδικό death metal συγκρότημα, το οποίο δημιουργήθηκε στο Χάλμσταντ το 1996 από τον κιθαρίστα Μάικλ Άμοτ και τον τραγουδιστή Γιόχαν Λίιβα. Το 2000, τα φωνητικά του συγκροτήματος ανέλαβε η Άντζελα Γκόσοβ, η οποία έδωσε τη θέση της στην Καναδή Αλίσα Γουάιτ-Γκλουζ, το 2014.Η θεματολογία των στίχων ασχολείται κυρίως με τον σατανισμό, τη θρησκεία και τον τρόπο της ζωής χωρίς όρια και νόμους.

## Βιογραφία
Οι Arch Enemy δημιουργήθηκαν από τον κιθαρίστα Μάικλ Άμοτ μετά την αποχώρηση του από τους Carcass. Μαζί με τον μικρότερο του αδελφό, Κρίστοφερ, τον τραγουδιστή Γιόχαν Λίιβα και το ντράμερ Ντάνιελ Έρλαντσον, αποτέλεσαν την πρώτη σύνθεση του συγκροτήματος. Πρώτη τους κυκλοφορία ήταν το άλμπουμ "*[[Black Earth]]*" του 1996, το οποίο κυκλοφόρησε σε παραγωγή του Φρέντρικ Νόρντστρεμ και συνδύαζε στοιχεία του thrash και του death metal. Η αρχική ιδέα ήταν ότι οι Arch Enemy αποτελούσαν το σόλο πρότζεκτ του Άμοτ, αφού ο ίδιος συνέθεσε όλα τα κομμάτια του δίσκου και εκτός της κιθάρας, έπαιξε και τα μέρη του μπάσου παρά το γεγονός ότι στο εσώφυλλο του δίσκου αναφερόταν ο Λίιβα ως μπασίστας. Ο δίσκος γνώρισε επιτυχία στην Ιαπωνία και η δημοτικότητα τους ανέβηκε μετά το γύρισμα του βίντεο κλιπ για το τραγούδι "*Bury Me An Angel*".

Στα τέλη του 1996, εντάχθηκε στο συγκρότημα ο μπασίστας Μάρτιν Μπένγκστον και ο ντράμερ Πέτερ Γουίλντοερ, με τη νέα σύνθεση να ηχογραφεί το "*[[Stigmata (άλμπουμ των Arch Enemy)|Stigmata]]*". Ο δίσκος κυκλοφόρησε τον Απρίλιο του 1998 μπαίνοντας στο Top-100 του ιαπωνικού καταλόγου επιτυχιών. Την επόμενη χρονιά, ο Σάρλι Ντ' Άντζελο ανέλαβε το μπάσο, ενώ ο Έρλαντσον επέστρεψε στο τύμπανα του σχήματος, το οποίο περιόδευσε στη Λατινική Αμερική μαζί με τους Hammerfall και στην Ευρώπη μαζί με τους Dark Tranquillity, In Flames και Children of Bodom.

left|thumb|150px|Ο Μάικλ Άμοτ
Το 1999, κυκλοφόρησε το τρίτο τους άλμπουμ με τίτλο "*[[Burning Bridges (άλμπουμ των Arch Enemy)|Burning Bridges]]*" και οι Arch Enemy έγιναν ακόμη πιο γνωστοί περιοδεύοντας στην Ευρώπη και την Ιαπωνία μαζί με τους Cradle of Filth, περιοδεία κατά την οποία ηχογραφήθηκε το άλμπουμ "*[[Burning Japan Live 1999]]*". Για την επόμενη τους κυκλοφορία εντάχθηκε στο σχήμα η τραγουδίστρια Άντζελα Γκόσοβ, με το "*[[Wages of Sin]]*" να φτάνει στα δισκοπωλεία τον Απρίλιο του 2001, του οποίου η αμερικάνικη έκδοση περιελάμβανε ένα επιπλέον CD με ανέκδοτες ηχογραφήσεις, μεταξύ αυτών τις διασκευές στο "*Starbreaker*" των Judas Priest, το "*Aces High*" των Iron Maiden και το "*Scream Of Anger*" των Europe. Κατά την περιοδεία για την προώθηση του δίσκου, το συγκρότημα εμφανίστηκε στο "Beast Feast festival" της Ιαπωνίας μαζί με τους Slayer, Sepultura, κ.α..

Τον Μάρτιο του 2002, περιόδευσαν και πάλι στην Ιαπωνία και στη συνέχεια πραγματοποίησαν τις πρώτες τους εμφανίσεις επί βρετανικού εδάφους, ως support συγκρότημα στους Opeth. Ο επόμενος τους δίσκος κυκλοφόρησε το καλοκαίρι του 2003 με τίτλο "*[[Anthems of Rebellion]]*", με το συγκρότημα να εμφανίζεται ως πρώτο όνομα στο "Busan International Rock Festival" της Νότιας Κορέας στις 8 Αυγούστου. Ακολούθησε η αμερικάνικη περιοδεία τους μαζί με τους Hate Eternal, Evergrey και the Black Dahlia Murder, πριν συνεχίσουν στην Ευρώπη μαζί με τους Nevermore. Η χρονιά έκλεισε με άλλη μία αμερικάνικη περιοδεία, αυτή τη φορά μαζί με τους Slayer και Hatebreed και μία βρετανική περιοδεία μαζί με τους Akercocke.

Στις αρχές του 2004, οι Arch Enemy περιόδευσαν με τους Iron Maiden στη Βόρεια Αμερική και την Ιαπωνία και στη συνέχεια πραγματοποίησαν μία ακόμη ευρωπαϊκή περιοδεία, με τους Zyklon και τους Stampin' Ground να ανοίγουν τις εμφανίσεις τους. Η αμερικάνικη περιοδεία που ήταν προγραμματισμένη για τον Απρίλιο ακυρώθηκε μετά την ειρωνική ανακοίνωση των Machine Head, με τους οποίους θα περιόδευαν, λόγω της ακύρωσης της πρώτης συναυλίας λόγω προβλήματος με τη βίζα της Γκόσοβ.

Το καλοκαίρι του 2005, ο κιθαρίστας Gus G. των Nightrage εντάχθηκε στο συγκρότημα για την αμερικάνικη περιοδεία τους, όταν ο Κρίστοφερ Άμοτ αποχώρησε από το συγκρότημα. Τον Ιούλιο της ίδιας χρονιάς, κυκλοφόρησαν τον δίσκο "*[[Doomsday Machine]]*", του οποίου οι πωλήσεις έφθασαν τις 12.000 αντίτυπα κατά την πρώτη εβδομάδα κυκλοφορίας του, οδηγώντας το συγκρότημα για πρώτη φορά στο Top-100 του Billboard. Ο Φρέντρικ Έκεσον έγινε μέλος του σχήματος και οι Arch Enemy περιόδευσαν στην Ευρώπη μαζί με τους Trivium και στα τέλη της χρονιάς στις Ηνωμένες Πολιτείες με τους All That Remains, Mnemic και A Perfect Murder. Ακολούθησε άλλη μία αμερικάνικη περιοδεία μαζί με τους Nevermore, Chimaira και Hate Eternal, ενώ στις 10 Ιουνίου 2006 συμμετείχαν στο "Download festival" μαζί με τους Metallica και Korn, πριν συνεχίσουν με την "Gigantour" των Megadeth, στην οποία συμμετείχαν και οι Opeth, Lamb of God, Overkill, κ.α..

thumb|150px|Η Άντζελα Γκόσοβ
Τον Μάρτιο του 2007, επέστρεψε στο συγκρότημα ο Κρίστοφερ Άμοτ και οι Arch Enemy κυκλοφόρησαν το "*[[Rise of the Tyrant]]*", φτάνοντας στο # 84 των αμερικάνικων τσαρτ και το Top-20 στη Φινλανδία, την Ιαπωνία και τη Σουηδία. Για την προώθηση του δίσκου, εμφανίστηκαν στο "Bloodstock Open Air Festival" τον Αύγουστο του 2007 και στα τέλη της χρονιάς συμμετείχαν στην περιοδεία "Black Crusade tour" μαζί με τους Machine Head, Trivium, Dragonforce και Shadows Fall. Κατά την ιαπωνική περιοδεία του δίσκου, ηχογράφησαν το άλμπουμ "*[[Tyrants of the Rising Sun: Live in Japan]]*" και το 2008 εμφανίζονταν ως πρώτο όνομα στις περιοδείες "Defenders of the Faith" και "Tyranny and Bloodshred".

Ο όγδοος δίσκος των Arch Enemy, με τίτλο "*[[The Root of All Evil]]*", κυκλοφόρησε τον Σεπτέμβριο του 2009 και περιείχε δώδεκα επανηχογραφήσεις κομματιών από τα τρία πρώτα άλμπουμ του συγκροτήματος με τον Γιόχαν Λίιβα στα φωνητικά. Το συγκρότημα εμφανίστηκε στο "Dubai Desert Rock Festival" μαζί με τους Opeth, Chimaira και Motörhead και περιόδευσε στην Ασία και την Αυστραλία, με πρώτη εμφάνιση στο "Loud Park festival" της Ιαπωνίας μαζί με ονόματα όπως οι Megadeth, Judas Priest, Slayer, Anthrax, Rob Zombie και Children of Bodom.

Στις 30 Μαΐου 2011, κυκλοφόρησε το άλμπουμ "*[[Khaos Legions]]*", ανεβαίνοντας στο φινλανδικό Top-10. Μετά την περιοδεία για την προώθηση του άλμπουμ, ο Κρίστοφερ Άμοτ αποχώρησε και πάλι, δίνοντας τη θέση του στον Νικ Κορντλ των Arsis.

Στις 17 Μαρτίου 2014, η Άντζελα Γκόσοβ ανακοίνωσε την αποχώρηση της από το συγκρότημα, δίνοντας τη θέση της στην Καναδή Αλίσα Γουάιτ-Γκλουζ, παραμένοντας όμως στο μάνατζμεντ των Arch Enemy. Το πρώτο άλμπουμ με τη νέα τραγουδίστρια κυκλοφόρησε τον Ιούνιο του 2014, με τίτλο "*[[War Eternal]]*", μπαίνοντας στο Top-50 του Billboard και το Top-10 στη Φινλανδία και τη Γερμανία. Κατά τη διάρκεια της περιοδείας για την προώθηση του δίσκου, ο Κορντλ αποχώρησε, δίνοντας τη θέση του στον Τζεφ Λούμις των Nevermore, με πρώτη περιοδεία της νέας σύνθεσης μία ευρωπαϊκή περιοδεία μαζί με τους Kreator.
εναλλ.=Η Alicia White-Gluz. Η τρεχων τραγουδιστρια|μικρογραφία|331x331εσ|Η Alicia White-Gluz
Στα τέλη Μαρτίου του 2017, κυκλοφόρησε το ζωντανά ηχογραφημένο "*As The Stages Burn!*" μέσω της Century Media, από το φεστιβάλ Wacken Open Air του 2016. Στη συνέχεια, έγινε γνωστό ότι στις 8 Σεπτεμβρίου του ίδιου έτους θα κυκλοφορήσει το δέκατο στούντιο άλμπουμ τους με τίτλο "*[[Will to Power]]*". Ο δίσκος σκαρφάλωσε στη δεύτερη θέση του φινλανδικού καταλόγου επιτυχιών, στην αντίστοιχη τρίτη του γερμανικού καταλόγου, όπως και στο Top-10 στη Νέα Ζηλανδία, την Τσεχία, την Αυστρία και την Ελβετία.

## Δισκογραφία
;Στούντιο ηχογραφήσεις




## Παραπομπές


## Πηγές

* Arch Enemy | Music Biography, Streaming Radio and Discography | Allmusic
* Arch Enemy - Biography - Metal Storm
* Arch Enemy Discography at Discogs

Κατηγορία:Σουηδικά melodic death metal συγκροτήματα